## Obvezatne upute OLS-III

### NN 2/1993 (7.1.1993.), Obvezatne upute OLS-III

# IZBORNA KOMISIJA REPUBLIKE HRVATSKE

Na temelju članka 29. Zakona o izboru članova predstavničkih tijela
jedinica lokalne samouprave i uprave ("Narodne novine", broj
90/92), Izborna komisija Republike Hrvatske donosi

## OBVEZATNE UPUTE

### OLS - III -

### Kandidiranje za članove predstavničkih tijela jedinica lokalne samouprave

1. Pripreme i provođenje izbora za članove predstavničkih tijela jedinica
lokalne samouprave koji će se održati dana 7. veljače 1993. godine obavljat
će se na obrascima propisanim Obvezatnim uputama o obrascima za provođenje
izbora za predstavnička tijela jedinica lokalne samouprave (OLS-I).

2. Obvezatne upute iz točke 1. s oznakama, nazivima i sadržajem obrazaca
objavljene su u "Narodnim novinama", broj 2/93.

Obrasci se mogu nabaviti u prodavaonicama "Narodnih novina"
:

- prodavaonica Bjelovar I, Ulica Petra Preradovića 9,

- prodavaonica Bjelovar II, Ulica Petra Preradovića 3,

- prodavaonica Čakovec, Ulica J. J. Strossmayera 8.

- prodavaonica Đurdevac, Ulica Đure Basarićeka 10,

- prodavaonica Garešnica, Šetalište braće Kazić 7,

- prodavaonica Karlovac, Ulica Stjepana Radića 15,

- prodavaonica Koprivnica, Zrinjski trg 3,

- prodavaonica Krk, Stjepana Radića bb,

- prodavaonica Makarska, Omladinska 15,

- prodavaonica Novska, Trg L. I. Oriovčanina 14,

- prodavaonica Osijek, Trg Lava Mirskog 2A,

- prodavaonica Poreč, Trg slobode 2,

- prodavaonica Požega, Ulica Dragutina Lermana 2,

- prodavaonica Pula, Ulica 1. maja 57,

- prodavaonica Rijeka, Ulica Matije Gupca 5,

- prodavaonica Slavonski Brod, Naselje Slavonija I/5,

- prodavaonica Split, Kralja Zvonimira 25,

- prodavaonica Šibenik, Stjepana Radića 49,

- prodavaonica Varaždin, Pavlinska ulica 3,

- prodavaonica Vinkovci, Ulica J. J. Strossmayera 2,

- prodavaonica Virje, Ulica Frana Lugarića 1,

- Knjižara Stjepan i Marija Radić, Zagreb, Ulica Nikole Jurišića 1 A

- prodavaonica Zagreb II, Trg hrvatskih velikana 15,

- prodavaonica Zagreb III, Avenija Vukovar 60,

- prodavaonica Zagreb IV, Trnjanska cesta 48,

- prodavaonica Zagreb V, Martićeva ulica 14A,

- veleprodaja Bjelovar, Ulica P. Preradovića 9,

- veleprodaja Dubrovnik, Ulica Iva Vojnovića 35a,

- skladište veleprodaje, Dubrovnik, Gruška obala 1,

- veleprodaja Karlovac, Smičiklasova ulica 16,

- veleprodaja Osijek, Vukovarska ulica 12,

- skladište veleprodaje, Osijek, Školska ulica 4,

- veleprodaja Poreč, Ulica Bože Milanovića 2,

- veleprodaja Rijeka, Dolac 9,

- skladište veleprodaje Rijeka, Kukuljanovo bb,

- veleprodaja Sisak, Odranska ulica 2-4,

- veleprodaja Slavonski Brod, Naselje Slavonija I/5,

- veleprodaja Split, Rade Končara 51c,

- veleprodaja Šibenik, Naselje Krvavice - objekt A,

- veleprodaja Varaždin, Ulica Vilka Novaka bb,

- veleprodaja Zadar, Ulica Miroslava Krleže 1,

- veleprodaja Zagreb, Savski gaj XIII put bb,

i u slijedećim prodavaonicama

- TP "Konkurent", Sinj, knjižara "Mladost" br. 21,
Trg kralja Tomislava 3,

- Knjižara "Zora", Hvar,

- "Vanja" Privatno poduzeće, Lastovo,

- " Mig" knjižara i papirnica, Imotski, Kralja Zvonimira 12,

- "RM Prestige", Privatno poduzeće, Ploče. Gojka Ujdurovića
1,

- "Tisak" - podružnica, prodavaonica br. 6, Vis,

- "Goranin", Delnice, Supilova 33,

- "Trgocentar", prodavaonica 24, Zabok, M. Gupca 74,

- "Kum" privatna knjižara, Nova Gradiška, Gajeva 6,

- "Ljudevit" privatna knjižara, Nova Gradiška, Gajeva 27,

- "Ličke novine", knjižara, Gospić, Kaniška 8,

- TP "Primorje" knjižara "V. Novaka", Senj, Potok
2,

- "Suk" privatna knjižara, Krapina, Gajev trg bb,

- "Strahinjčica", prodavaona 18, Krapina, Gajev trg 17,

- "Turkalj" knjižara i papirnica Ogulin, Ul. Bana Jelačića
1,

- "Trgotren", Trgovačko poduzeće Ogulin, Augusta Šenoe 13/14,

- "Istarske knjižare", prodavaona Pazin, 25. rujna 14,

- "Istarske knjižare", prodavaonica Buje, Trg maršala Tita
6,

- "Jadran", Buzet, Fontana bb,

- DP "Trgocentar" knjižara "Polet" - 8. Virovitica,
Trg kralja Tomislava 1/2,

3. Kandidat za člana predstavničkog tijela jedinice lokalne samouprave
može biti predložen samo u jednoj izbornoj jedinici.

Ista osoba ne može se kandidirati istovremeno za člana dvaju ili više
predstavničkih tijela lokalne samouprave.

Ista osoba ne može se istovremeno kandidirati na kandidatskoj listi
i u izbornoj jedinici u kojoj se bira jedan član.

4. Ako je rok za poduzimanje pojedine izborne radnje u skladu sa zakonom
određen na dane u rok se ne uračunava dan u koji pada događaj od kada treba
računati trajanje roka, već se za početak roka uzima prvi idući dan.

Prijedlozi kandidata moraju prispjeti nadležnoj izbornoj komisiji lokalne
samouprave do isteka dvanaestog dana od dana raspisivanja izbora.

5. Političke stranke predlažu kandidate za članove predstavničkog tijela
jedinica lokalne samouprave na način predviđen svojim statutom ili posebnom
odlukom donesenom na temelju statuta.

Prijedlog potpisuje osoba koja prema statutu zastupa stranku ili osobu
koju ona ovlasti.

Ako je prijedlog potpisan po punomoćniku, uz prijedlog mora biti priložena
pismena punomoć.

6. U prijedlogu kandidatske liste obvezatno se navodi i naziv liste.

Naziv liste navodi se punim imenom, a ako postoji navodi se i skraćeni
naziv stranke odnosno stranaka ili stranačke koalicije koja je listu predložila.
Ako je listu predložila skupina građana, njen naziv je "nezavisna
općinska lista", "nezavisna gradska lista"; "nezavisna
županijska lista" i "nezavisna kotarska lista".

Kandidati na kandidatskoj listi moraju biti poredani:

- od rednog broja 1. do zaključno rednog broja 8. za općinsko vijeće,

- od rednog broja 1. do zaključno rednog broja 13. za gradsko vijeće,

- od rednog broja 1. do zaključno rednog broja 20. za županijsku skupštinu,

- od rednog broja 1. do zaključno rednog broja 17. za skupštinu kotara.

Kandidatska lista s manjim ili većim brojem kandidata neće se prihvatiti
kao pravovaljana.

Predlagatelj utvrđuje redosjijed kandidata na listi. Nositelj liste
je prvi po redu predloženi kandidat na listi.

7. Kada birači predlažu kandidata ili kandidatsku listu uz prijedlog
je potrebno priložiti pravovaljano prikupljene potpise birača na obrascu
OLS-2. Broj potpisa određen je u članku 14. Zakona o izboru članova predstavničkih
tijela jedinica lokalne samouprave. Potreban broj potpisa naveden je i
u napomenama na obrascu OLS-2.

Prijedlog kandidature za izbor člana i njegovog zamjenika u predstavničko
tijelo jedinice lokalne samouprave u izbornoj jedinici u kojoj se bira
jedan član, kao i prijedlog za izbor kandidata s kandidatske liste, mogu
pravovaljano podržati samo birači s prebivalištem na području jedinice
lokalne samouprave za čije se predstavničko tijelo kandidat bira.

8. U prijedlogu kandidata i njegovog zamjenika, može se označiti i titula
koju kandidat ima i njome se koristi (npr. akademik, dr, mr, dr. med, prof
i ing.).

Izborne komisije prilikom sastavljanja liste kandidata i kandidatskih
lista radi objavljivanja te stavljanja na glasačke listiće koristit će
one podatke koji su navedeni u prijedlogu, a ne podatke iz očitovanja kandidata
o prihvaćanju kandidature.

9.a) Političke stranke koje su predložile kandidatsku listu mogu na
način predviđen njihovim statutom ili posebnom odlukom donesenom na temelju
statuta odustati od kandidatske liste najkasnije u roku od 3 dana po isteku
roka iz točke 4. ovih uputa, time da pismena obavijest mora pristići izbornoj
komisiji u tom roku.

Odustanak jednog ili više kandidata s kandidatske liste nije moguć nakon
prihvaćanja liste. Takav odustanak neće se uvažiti i kandidatska lista
ostaje pravovaljana s imenima svih objavljenih kandidata.

b) Kandidat za člana u predstavničko tijelo lokalne samouprave u izbornoj
jedinici u kojoj se bira samo jedan član može odustati od kandidature najkasnije
u roku od 3 dana po isteku roka iz točke 4. ovih uputa, time da pismena
obavijest mora pristići izbornoj komisiji u tom roku.

Odustati od kandidature može:

- nezavisni kandidat za člana pismenim očitovanjem,

- kandidat kojeg je predložila politička stranka, uz pismenu suglasnost
političke stranke,

- politička stranka koja je predložila kandidata, uz njegovu pismenu
suglasnost.

c) Odustanak od kandidature za člana odnosi se i na njegovog zamjenika.

Zamjenik kandidata za člana ne može odustati od kandidature.

Klasa: 013-01/92-01/08

Urbroj : 56605/92-9

Zagreb, 5. siječnja 1993.

Predsjednik

**Milan Vuković, v. r.**

Uputa, NN 2/1993-11